section_heading: Zanimljivosti
paragraph_text: Klinci s Ribnjaka sudjelovali su i u stvaranju filmske glazbe i snimanju vokala za razne hrvatske filmove i crtiće. Pojavljuju se u ratnom filmu Vukovar se vraća kući iz 1994., a također i u prvom hrvatskom dugometražnom crtiću Čudnovate zgode šegrta Hlapića iz 1997. Vizualno se pojavljuju u filmu Krste Papića Infekcija iz 2003., kao i u 1. sezoni serije Odmori se, zaslužio si.